У мінулую суботу ў Мінску, у Палацы культуры трактарнага завода, адбыўся канцэрт-прэзентацыя Рэспубліканскага фестывалю народнага мастацтва “Берагіня”. Пад адным дахам сабраліся лепшыя фальклорныя калектывы Беларусі. Ніякіх абмежаванняў па ўзросце. Артысты – ад самых маленькіх да людзей сталага веку. Смаргоншчыну прадстаўляў узорны ансамбль народнай музыкі “Гулянок” са школы мастацтваў імя Агінскага. На сталічнай сцэне выступалі Чэслаў і Марк Жыхі, Яўген Варонін, Уладзіслаў Антонаў, Вадзім Дурэйка і Дзяніс Кузьмін.